Държавен вестник, бр. 38, 2024 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  38
Критерии
Точки
6.1. Осигурени суми от работодателя 
за трудово възнаграждение над 15 % 
над минималния осигурителен доход за 
съответната длъжност и икономическа 
дейност на не по-малко от 50 % от зая-
вените работни места за целия период 
на субсидиране
20
6.2. Осигурени суми от работодателя 
за трудово възнаграждение над 10 до 
15 % (вкл.) над минималния осигури-
телен доход за съответната длъжност и 
икономическа дейност на не по-малко 
от 50 % от заявените работни места за 
целия период на субсидиране
10
6.3. Осигурени суми от работодателя 
за трудово възнаграждение над 5 % до 
10 % (вкл.) над минималния осигури-
телен доход за съответната длъжност и 
икономическа дейност на не по-малко 
от 50 % от заявените работни места за 
целия период на субсидиране
5
Максимален брой точки
70
По т. 2 от критериите за оценка проверката 
се извършва по служебен път в електронните ре-
гистри на Агенцията по вписванията (търговския 
регистър, БУЛСТАТ).
По т. 3, 4 и 5 от критериите за оценка инфор-
мация се получава от регистъра на Агенцията 
по заетостта за сключените договори.
По т. 6 от критериите за оценка работода-
телите посочват в заявката броя на работните 
места и размера на трудовото възнаграждение, 
което ще осигурят за съответната длъжност и 
икономическа дейност.
III. След оценяване по посочените критерии 
работодателите с одобрени заявки се класират по 
всяка насърчителна мярка в низходящ ред спо-
ред получената обща оценка. Когато класирани 
работодатели са „предприятия – партньори“ по 
смисъла на чл. 4, ал. 3 от ЗМСП или „свърза-
ни предприятия“ по смисъла на чл. 4, ал. 5 от 
ЗМСП, в списъка на работодателите с одобрени 
заявки по чл. 50, ал. 3, т. 7 от ППЗНЗ се включ-
ва само този от тях, който е получил най-голям 
брой точки, ако средствата не са достатъчни за 
удовлетворяване на всички заявки.
IV. При равни оценки, в случай че финансо-
вите средства не са достатъчни за финансиране 
на заявените работни места, с предимство се 
финансират работодатели, които през предходните 
12 месеца са осигурили заетост на първичния 
пазар на труда на регистрирани безработни лица 
от целевите групи, като критерият е общият брой 
устроени лица.
Когато този подход не е приложим, работодате-
лите се класират по реда на подаване на заявките, 
като Съветът за сътрудничество взема решение 
за сключване на договор с работодателите за 
по-малък брой от заявените работни места или 
за непълно работно време.
V. Съветът за сътрудничество предлага на 
директора на дирекция „Бюро по труда“ списък 
на работодателите с одобрени заявки, с които в 
едномесечен срок да бъдат сключени договори за 
ползване на насърчителни мерки, след извършена 
оценка за допустимост/съответствие с условията 
на схеми за минимални/държавни помощи.
При предоставяне на средства под формата 
на схеми за минимална помощ се извършва 
проверка на работодателите по Методиката за 
оценка за съответствието за минимална помощ 
по програми, проекти и насърчителни мерки 
за заетост и обучение, утвърдена на основание 
чл. 28в, ал. 11 от ППЗНЗ със заповед на изпъл-
нителния директор на Агенцията по заетостта.
При предоставяне на средства под формата на 
схеми за държавна помощ (по чл. 51, ал. 1 и 2 от 
ЗНЗ) се извършва проверка на работодателите 
по Методиката за оценка за съответствието на 
помощ за заетост по чл. 51, ал. 1 и 2 от ЗНЗ, 
утвърдена на основание чл. 28з, ал. 4 от ППЗНЗ 
със заповед на изпълнителния директор на Аген-
цията по заетостта.
В случай че в едномесечния срок не се сключи 
договор с работодател от списъка на класираните 
по реда на т. III работодатели или сключените 
договори са за по-малко от одобрените работни 
места, договор се сключва в рамките на неусвое­
ните средства със следващия класиран работо-
дател и допустим за получаване на минимална 
помощ по реда на глава девета „а“ от ППЗНЗ 
или за получаване на държавна помощ по реда 
на глава девета „б“ от ППЗНЗ (за кандидати по 
чл. 51, ал. 1 и 2 от ЗНЗ).
2924
НАЦИОНАЛНА  
АГЕНЦИЯ ЗА ПРИХОДИТЕ
ЗАПОВЕД № З-ЦУ-658 
от 28 март 2024 г.
На основание чл. 8, ал. 4 от Данъчно-осигу-
рителния процесуален кодекс (ДОПК) във връзка 
с т. III. 2 от Заповед № З-ЦУ-2662 от 21.12.2023 г. 
(ДВ, бр. 107 от 2023 г.) на изпълнителния директор 
на Националната агенция за приходите (НАП) 
нареждам:
1. В приложение № 1 към Заповед № З-ЦУ-2662 
от 21.12.2023 г. на изпълнителния директор на 
Националната агенция за приходите да се впише 
следното задължено лице, за което Териториална 
дирекция (ТД) на НАП „Големи данъкоплатци 
и осигурители“ (ГДО) е компетентна съгласно 
т. II от заповедта:
„
1351 207450735 ЕС ЕФ ЕЙ АУТОМОТИВ ЕООД
“
2. Заповедта влиза в сила от 1.04.2024 г. и 
допълва Заповед № З-ЦУ-2662 от 21.12.2023 г. на 
изпълнителния директор на НАП.
Настоящата заповед следва да се сведе до 
знанието на всички заинтересовани служители 
за сведение и изпълнение.
На основание чл. 8, ал. 4 от ДОПК заповедта 
следва да се обнародва в „Държавен вестник“. 
За изпълнителен директор:  
Г. Димов
2928